Author: Asta Urb
Company: Haapsalu Linnavalitsus

K O R R A L D U S

Haapsalu,	03. juuni 2005 nr 414 

Projekteerimistingimuste kinnitamine 
(Suur-Lossi 8, Haapsalu)

Läbi vaadanud Mai Parrase (Kõivu tee 24, 12113 Tallinn) 2.juunil 2005 esitatud taotluse nr 7-2.15/2928 elamu ümberehituse ja remondiprojekti projekteerimistingimuste saamiseks Suur-Lossi 8 krundil ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Suur-Lossi 8, Haapsalu elamu ümberehituse ja remondiprojekti projekteerimistingimused nr 25-05 (lisatud).
2.	Korraldus teha teatavaks Mai Parras’ele (Kõivu tee 24, 12113 Tallinn) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee 
Linnapea	Erko Kalev 
	Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 25/ 05  “02” juuni  2005

Tingimused kinnitatud:
Haapsalu Linnavalitsuse korraldusega nr 414                   
03.juuni 2005

Projekti nimetus | Elamu ümberehituse ja remondiprojekt
Krundi asukoht | Suur-Lossi 8, Haapsalu
Taotleja nimi | Mai Parras

Krundi andmed

katastritunnus 18301:003:0034,  
pindala 661m^2, maakasutuse sihtotstarve - 100% väikeelamumaa

Projekti koostamisel arvestada alljärgnevat: |

1.	Koostada elamu ümberehituse ja remondiprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  topo-geodeetiline asendiplaan M 1:500, millele on kantud krundi piirid, ol.olevad ja rekonstrueeritavad hooned (hoonete nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100, välisuksed, aknad, akende piirlauad jt detailide joonised vajadusel M 1: 20 või 1: 10.
4.	 Kuna rekonstrueeritav korterelamu asub Haapsalu muinsuskaitsealal, tuleb projekteerimisel lähtuda muinsuskaitseala põhimäärusest. Projekteerimise aluseks on Muinsuskaitseameti poolt kooskõlastatud “Muinsuskaitse eritingimused”. 
5.	Olemasolevat palkhoonet on lubatud tõsta ca 45 cm, kuna tänavapinna tõstmise tõttu  on hoone põrand ja seinakonstruktsioonid jäänud kõnniteest alla poole.
6.	Vastavalt muinsuskaitse  eritingimustele on lubatud katuse harjajoont tõsta ca 1,25cm, samas säilitades olemasolevat katusekallet.
7.	Hoonel taastada tänavaäärne fassaad, õuepoolse vaate võib lahendada kaasaegse arhitektuuri võtetega. 
8.	Katusekatteks: katusekivi.
9.	Kaldkatuse mahus võib projekteerida eluruume.
10.	Välisseinte viimistlus – värvitud laudis. Näha ette 
      olemasoleva heas korras puitlaudise ja –detailide 
       säilitamine. 
11.  Vaadetel näidata  värvitoonid ja kõrgusmärgid. 

11.	Projekteerimisel näha ette säilitada interjöörides väärtuslikud originaal- ehitusdetailid (siseuksed, laelaudis, mantelkorstna osad, jms) 
12.	Tänava poolse välistrepi projekteerimisel arvestada kõnnitee laiust. 
13.	Hoone kandekonstruktsioonide projekteerimisel lähtuda ehitusekspertiisist.
14.	Krundi tänavapoolsele piirile kavandada  tänavale iseloomuliku kõrgusega puitväravad. Kruntide omavahelised piirde võivad olla võrk- või puitpiirded.
15.	Vajalik  parkimine lahendada kinnistu piires. 
16.	Anda lahendus krundil asuvate abihoonete kohta (näha ette vajalik lammutus või remondilahendus).
17.	Lahendada krundi heakorrastus, haljastus ning olmeprügi kogumine.
18.	Projekteerimiseks vajalikud tehnilised tingimused taotleda omanikul.
19.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Läänemaa Päästeteenistuses.
20.	Projekt kooskõlastada Muinsuskaitseametiga. 

Ehitusloa saamiseks esitada Linnavalitsusele kooskõlastustega       köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt               . ..……………………………..     Anu Joost
Ehitusjärelevalveinsener   …………………………….      Mati Jets
Linnaarengu ja muinsuskaitse spetsialist ……………..  Tõnis Padu
Käesolevad tingimused on kehtivad kahe aasta jooksul alates nende kinnitamisest